Liisa-Ly Pakosta

Vabariigi Valitsust valdkonnaülese ennetuse, kriminaal-, narko- ja lastekaitsepoliitika küsimustes nõustava ennetusnõukogu esimees.

Austatud justiits-ja digiminister

Märgukirja esitamisest informeerimine ja selle esitamine tutvumiseks

Edastame Teile märgukirja, mille esitasime õiguskantslerile, juhtimaks tähelepanu äärmiselt tõsistele kistaskohtadele lastele psühhiaatrilise abi osutamise valdkonnas. Palusime õiguskantsleril võtta meetmed laste elu ja tervise kaitseks.

Lastekaitseseaduse § 13 kohaselt on Ennetusnõukogu valitsuskomisjon, mille ülesandeks lastekaitsepoliitika korraldamisel on lapse heaolu tagamist ja lapse õiguste kaitset puudutavate ettepanekute esitamine Vabariigi Valitsusele ja teistele asjaomastele institutsioonidele. Nõukogu esimees on justiitsminister ning aseesimehed on haridus- ja teadusminister, kultuuriminister, sotsiaalkaitseminister, siseminister ning tervise- ja tööminister. Nõukogu koosseisu kuuluvad: 1) Tervisekassa esindaja; 2) Eesti Kirikute Nõukogu esindaja; 3) Eesti Lastevanemate Liidu esindaja; 4) Eesti Linnade ja Valdade Liidu esindaja; 5) Eesti Noorteühenduste Liidu esindaja; 6) Eesti Olümpiakomitee esindaja; 7) Eesti Tervisedenduse Ühingu esindaja; 8) Eesti Vaimse Tervise ja Heaolu Koalitsiooni VATEK esindaja; 9) Haridus- ja Noorteameti peadirektor; 10) Lastekaitse Liidu esindaja; 11) Politsei- ja Piirivalveameti peadirektor; 12) Päästeameti peadirektor; 13) Regionaal- ja Põllumajandusministeeriumi esindaja; 14) riigi peaprokurör; 15) Sotsiaalkindlustusameti peadirektor; 16) Tervise Arengu Instituudi direktor.

Kuigi märgukiri on koostatud ja adresseeritud õiguskantslerile, palume ka Teil ennetusnõukogus selle sisuga tutvuda, viivitamatult sekkuda ja võtta meetmed, et tagada laste elu ja tervise kaitse.

Lugupidamisega

Anna Maikallo

Vabatahtlik konsultant

MTÜ Õiglane Õigus